Tamil Suid-Afrikaners is Suid-Afrikaners van Tamilafkoms. Die meeste van die Indiese immigrante wat vanaf 1860 na Natal gekom het, was Tamils. Na die verstryking van hul kontrakte het die meeste van hierdie Indiërs na die stede verhuis, wat hulle as ’n deeglike stedelike bevolking gevestig het. In 1833 het die Britse Parlement die Wet van Afskaffing deurgevoer, wat slawerny regoor die Britse Ryk verbied het. As gevolg hiervan het baie Afrika-slawe in die Natalkolonie besluit om hul voormalige meesters te verlaat. Die voormalige meesters het, a.g.v. 'n gebrek aan voldoende arbeid, die skeptiese Britse owerheid in Indië oortuig om 'n stelsel van ingeboekte arbeid in Natal te implementeer. Op 16 November 1860 het 342 mans, vroue en kinders met die S.S. Truro in Port Natal (deesdae Durban) aangekom. Apartheid het alle Indiërs as nie-stemgeregtigde nie-blankes vervreem. Veral Hindoeïsme is deur baie blankes as antiteties tot die Christendom beskou. Die toepassing van die apartheidstelsel het geleenthede vir verbetering beperk en die gedwonge verskuiwingsprogram het groot ontwrigting en sosiale swaarkry veroorsaak.